CELEX: 32000R1478
Language: da
Date: 2000-06-19 00:00:00
Title: Rådets forordning (EF) nr. 1478/2000 af 19. juni 2000 om ændring af forordning (EF) nr. 2866/98 om omregningskursen mellem euroen og valutaerne i de medlemsstater, der indfører euroen

Avis juridique important

|

32000R1478

Rådets forordning (EF) nr. 1478/2000 af 19. juni 2000 om ændring af forordning (EF) nr. 2866/98 om omregningskursen mellem euroen og valutaerne i de medlemsstater, der indfører euroen  

EF-Tidende nr. L 167 af 07/07/2000 s. 0001 - 0001

Rådets forordning (EF) nr. 1478/2000af 19. juni 2000om ændring af forordning (EF) nr. 2866/98 om omregningskursen mellem euroen og valutaerne i de medlemsstater, der indfører euroenRÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 123, stk. 5,under henvisning til forslag fra Kommissionen,under henvisning til udtalelse fra Den Europæiske Centralbank(1), ogud fra følgende betragtninger:(1) I Rådets forordning (EF) nr. 2866/98 af 31. december 1998 om omregningskursen mellem euroen og valutaerne i de medlemsstater, der indfører euroen(2), er fastsat omregningskursen pr. 1. januar 1999 i henhold til Rådets forordning (EF) nr. 974/98 af 3. maj 1998 om indførelse af euroen(3).(2) I henhold til Rådets beslutning 98/317/EF af 3. maj 1998 i henhold til traktatens artikel 121, stk. 4(4), opfyldte Grækenland ikke de nødvendige betingelser for indførelse af den fælles valuta.(3) I henhold til Rådets beslutning 2000/427/EF af 19. juni 2000 i henhold til traktatens artikel 122, stk. 2, vedrørende Grækenlands tilslutning til den fælles valuta fra den 1. januar 2001(5), opfylder Grækenland nu de nødvendige betingelser, og Grækenlands dispensation ophæves med virkning fra 1. januar 2001.(4) Indførelsen af euroen i Grækenland kræver, at der vedtages en omregningskurs mellem euroen og drakmen -UDSTEDT FØLGENDE FORORDNING:Artikel 1På listen over omregningskurser i artikel 1 i forordning (EF) nr. 2866/98 indsættes følgende mellem kursen for den tyske mark og den spanske peseta:"= 340,750 græske drakme.".Artikel 2Denne forordning træder i kraft den 1. januar 2001.Denne forordning er bindende i alle enkeltheder og gælder umiddelbart i hver medlemsstat.Udfærdiget i Santa Maria da Feira, den 19. juni 2000.På Rådets vegneJ. Pina MouraFormand(1) Udtalelse afgivet den 16. juni 2000 (endnu ikke offentliggjort i EFT).(2) EFT L 359 af 31.12.1998, s. 1.(3) EFT L 139 af 11.5.1998, s. 1.(4) EFT L 139 af 11.5.1998, s. 30.(5) Se side 19 i denne Tidende.